Diari Oficial de la Generalitat Valenciana


Sumari del DOGV 6041, del 23-06-2009 (2009/7186)

RESOLUCIÓ de 26 de maig de 2009, de la Conselleria d'Educació, per la qual s'atribuïx la denominació específica de Porçons a l'Institut d'Educació Secundària d'Aielo de Malferit.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   6041

Data del DOGV
:   23-06-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/7186


Data del document
:   26-05-2009

Organisme emissor
:   Conselleria d'Educació

Tipus de document
:   Resolució

Descriptors 

:   * centre d'ensenyament

RESOLUCIÓ de 26 de maig de 2009, de la Conselleria d'Educació, per la qual s'atribuïx la denominació específica de Porçons a l'Institut d'Educació Secundària d'Aielo de Malferit. [2009/7186]  
El Consell Escolar de l'Institut d'Educació Secundària d'Aielo de Malferit, en la sessió celebrada el 27 de novembre de 2008, va aprovar sol·licitar per al mencionat centre la denominació específica de Porçons.  
Esta proposta va ser aprovada pel Ple de l'Ajuntament, en sessió celebrada el dia 26 de febrer de 2009. Disposa, a més, de l'informe favorable de la Inspecció Educativa de la Direcció Territorial d'Educació de València, de data 13 de maig de 2009.  
Esta denominació es referix a la partida on s'ubica l'IES, que correspon a l'antiga alqueria que hi havia en eixe lloc i que apareix com a Porçonet en el Llibre del repartiment de Jaume I.  
L'article 13 de la Llei Orgànica 8/1985, de 3 de juliol, reguladora del Dret a l'Educació, establix que tots els centres tindran una denominació específica.  
L'article 3.2 del Reglament Orgànic i Funcional dels Instituts d'Educació Secundària establix que, creat el centre, el consell escolar podrà proposar a la Conselleria d'Educació la denominació específica, amb l'informe previ favorable del consell escolar municipal o, si no n'hi ha, del ple de l'ajuntament corresponent.  
L'article 3.3 de l'esmentat reglament establix que no podran existir, en el mateix municipi, centres amb la mateixa denominació específica o que puga induir a error o confusió. El Registre de Centres Docents de la Comunitat Valenciana certifica, el 24 d'abril de 2009, que no hi ha cap centre inscrit amb la dita denominació específica a la localitat d'Aielo de Malferit.  
En virtut d'això, i fent ús de les facultats que em conferix l'article 28 de la Llei 5/1983, de 30 de desembre, del Consell i vista la proposta del director general d'Ordenació i Centres Docents de data 26 de maig de 2009, i de conformitat amb esta, resolc:  
Primer  
Concedir la denominació específica de Porçons a l'Institut d'Educació Secundària d'Aielo de Malferit, codi 44009120.  
Segon  
Inscriure esta resolució en el Registre de Centres Docents de la Comunitat Valenciana.  
Tercer  
La present resolució tindrà efectes a partir del dia de la publicació en el Diari Oficial de la Comunitat Valenciana.  
Quart  
D'acord amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei reguladora de la Jurisdicció Contenciosa Administrativa, contra la present resolució, que posa fi a la via administrativa, es podrà interposar un recurs potestatiu de reposició o plantejar directament recurs contenciós administratiu, en els terminis i davant dels òrgans indicats a continuació:  
a) El recurs de reposició s'ha d'interposar davant del conseller de Educació en el termini d'un mes des de l'endemà de la publicació.  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana en el termini de dos mesos des de l'endemà de la publicació.  
València, 26 de maig de 2009.- El conseller d'Educació: Alejandro Font de Mora Turón.